 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ንሓደጋ ዝተቓልዑ ሰለስተ ሓድግታት ትግራይ 7 መጋቢት 2019 ትግራይ ብጥንታዊ ሓድግታት ዝተዓደለት እያ ካብ በጻሕቲ ክንዲ ክትርበሖ ዝግባእ ግን ኣይተጠቐመትን ተባሂሉ ብሰፊሑ ይንቀፍ እዚ ግቡእ ናይ ምልላይ ስራሕቲ ካብ ምንኣስ ዝተበገሰ ከምዝኾነ እዩ ዝግመት ካብኡ ሓሊፉ ግን ገለ ኣደነቕቲ ጥንታዊ ሓድግታት ትግራይ ግቡእ ክንክን ሰለዘይግበረሎም ንሓደጋንውን ተቓሊዖም ይርከቡ ቢቢሲ ትግርኛ ናብ ከባብታት ውቕሮ ክልተኣውላዕሎ ተንቀሳቒሱ ንሓደጋ ተቓሊዖም ካብ መንጎ ዝርከቡ ሓድግታት ንገሊኦም ተዓዚቡሎ እንዳ ኣብርሃ ወኣጽብሃ ኣብ ትግራይ ካብ መንጎ ዝርከቡ ብርክት ዝበሉ ካብ ከውሒ ተፈልፊሎም ዝተሃንጹ ጥንታውያን ኣብያተ ቤተ ክርስትያን ሓደ እዩ ኣብ ራብዓይ ክፍለ ዘመን ክልተ ስሙያት ነገስታት ኣክሱም ማለትውን ኣብርሃን ኣጽብሃን ብስሞም መዘከርታ ንከክኸውን ከምዘህነጹዎ መዛግብቲ ታሪኽ የረድኡ እዚ ህንጻ ካብ ከተማ ውቕሮ ኣስታት 17 ኪሎ ሜትሮ ንምዕራብ ገጽ ርሒቑ ዝርከብ እዩ ስግኣት ነበርቲ ዝኾኑ ኣብ ሓደጋ ዝርከቡ ጥንታውያን ኣባይቲ ጥንታዊ ቤተ መንግስቲ ንግስተ ሳባ ተዛዊርና ብዓይንና ከምዝረኣናዮ እቲ ቤተ ክርስትያን ተፈጥሮኣውን ሰብ ሰራሕን ሓደጋታት አንጸላልዮምዎ ይርከቡ ቀዳማይ ነገር ጥንታዊ ስእሊ እቲ ቤተክርስትያን ባልዕ ስለዝኣተውዎ እናፈርፈሩ ኣብ ሓደጋ ኣውዲቖሞለዉ ካብዚ ዝተልዓለ ድማ እቶም ጥንታዊ ስእልታት እናሃሰሱ ናይ ምጥፋእ ኩነታት ይረኣዮም ኣሎ ከምኡ ድማ ኣብ ደቡባዊ ኣንፈት እቲ ህንጻ ነቒዑን ተፈንጺሑን ንሓዋሩ ዘስግእ ኩነታት ይረአ መግለጺ ስእሊ, ቀሺ ተኽላይ ኣጽባሃ ብውሽጣዊ ኣካሉ ላዕለዋይ ክፋል እቲ ናሕሲ ጸልሚቱን ተቓጺሉን ይረአ እዚ ብዘመተ ዮዲት ጉዲት ዝበጽሐ ጉድኣት ከምዝኾነ እዩ ዝዝረብ ንሱውን ክሳብ ሎሚ ዝተገብረሉ ጽገና የለን ብፍላይ ኣብ ኣፍ ደገ እቲ ህንጻ ቀዲሙ ዝርከብን ዓምደ ወርቂ ተባሂሉ ዝጽዋዕን ልዕሊ ዓቕሙ ዝተሸከመ ዓምዲ ህጹጽ ጽገና ዘድልዮ ኮይኑ ይረአ እዚ ዓምዲ መበል 42 ዓምድታት እቲ ህንጻ እንትኸውን ብዮዲት ጉዲት ጉድኣት በጺሑዎ ብኦም ዝተጸገነ እዩ እዚ ጥንታዊ ህንጻ ዝተሰርሓሉ ዓይነት ከውሒ ሳንድስቶን ዝበሃልን ናይ ምሰብባር ባህሪ ዘለዎን ስለዝኾነ ካብ ግዘ ናብ ግዘ ናይ ምእራግ መምልክት የርእይ ኣሎ ብፍላይ ካብቶም ኣደነቕቲ ዓምድታት ገሊኦም ከይስበሩ የስግእ ቀሺ ተኽላይ ኣጽባሃ ነቲ ቤተ ክርስትያን ዝኸፍትዎን ዝዓጽውዎን ገበዝ እዮም ካብ ሰዓት 3 ክሳብ 12 ተኸፊቱ ከምዝውዕል ብፍላይ ድማ ወጻእተኛታት አጋይሸ ብበዝሒ ዝሪኡዎን ዝድነቕሉን ከምዝኾነ ሓቢሮሙልና እቲ ካብ ዓብይ ኦም ተጸሪቡ ዝተሰርሐ ሰፊሕ ማዕጾ ከይተረፈ ንሓደጋ ዝታቓለዐን ጥንታዊን እዩ ኣብ ቢሮ ባህልን ቱሪዝምን ክልል ትግራይ ላዕለዋይ ክኢላ ዕቀባ ሓድግታት ኣይተ ጎይተኦም ዕቡይ ምስ ኣባላት ቢቢሲ ናብቲ ቦታ ተጓዒዞም ብርኪ እቲ ሓደጋ ተዓዚቦም እዮም እዚ ናይ መን ሓላፍነት እዩ? 